Alternativ placering af SFO tilbud i Laden - Høng 
Sagsfremstilling 
32.    Alternativ placering af SFO tilbud i Laden - [adresse].: 326-2013-29779       J.nr.: 17.00.00            Johnny Dam.: 326-2014-56293 
  
[adresse] 
Kommunalbestyrelsen besluttede på lukket møde den 22. maj 2013, at aflyse licitationen vedr. opførelse af SFO på 
Høng Skole. Aflysningen medførte, at der skulle findes alternative muligheder for placering af SFO’en Thors Hammer 
i Høng og Kommunalbestyrelsen besluttede den 26. juni 2013:  
  
· At SFO-tilbuddet fra [adresse] tildeles det tidligere lægehus, beliggende [adresse] i samspil med 
inddragelse af enkelte lokaler på børnehaven [adresse]. Alle lokaler indrettes til formålet, jf. bygningsreglementet. 
· At omkostningerne afholdes af de afsatte midler til opførelse af ny SFO Høng, herunder også flytteomkostninger og 
flytning af legepladsredskaber. 
  
I forbindelse med Budgetaftale 2014 blev det besluttet, at der skulle ske en omlægning af fritidstilbuddene til 
eleverne i 4., 5. og 6. klasse, herunder at 4. klasse fremadrettet skal udgøre en del af skolernes SF01. 
Kommunalbestyrelsen besluttede den 26. februar 2014, at etablere SFO ordning for 5. og 6. klasse på hver 
folkeskole. Ordningen gennemføres som pilotprojekt for skoleåret 2014/2015 med en åbningstid på 12 timer 
ugentligt.    
  
[adresse] i Høng nedlukkes som konsekvens af ovenstående og administrationen har på denne 
baggrund indledt undersøgelser af hvorvidt det fremtidige SFO tilbud fra [adresse] – som var planlagt til at 
skulle genplaceres på [adresse] i samspil med enkelte lokaler på [adresse] - alternativt med 
fordel kan placeres i de kommende fraflyttede lokaler i [adresse]. 
  
Laden har til huse i lokaler på ejendommen beliggende [adresse] 18A, 4270 Høng, og råder over ca. 287 m2, udhuse 
samt tilhørende udenomsarealer. På adressen ligger også børnehaven Gården.  
  
Ladens lokaler vurderes umiddelbart relativt nemt at kunne inddrages til brug for de SFO børn, der hidtil har benyttet 
Poul Winther, som primært omfatter de nu tilknyttede elever fra 4. klasse. Frigivelse af Laden til formålet vurderes 
endvidere at give mulighed for, at en del af det kommende tilbud til SFO børnene i 5. og 6. klasse ligeledes kan 
rummes på samme lokalitet i samspil med de øvrige aktiviteter for gruppen på [adresse]. 
  
Administrationen oplyser, at ejendommen grundet den tidligere anvendelse vurderes, at kunne overgå til SFO-
anvendelse, uden at dette udløser krav om byggetilladelse. Ombygninger af de eksisterende forhold vil dog medføre 
krav om byggetilladelse.  
  
BEHANDLING 
Direktion, Børn- og Familieudvalget, Økonomiudvalg, Kommunalbestyrelse. 
  
INDSTILLING  
Fagcenterchef Småbørn og Undervisning indstiller:  
· At SFO tilbuddet fra [adresse] flyttes til Laden på [adresse], Høng, samt at omkostninger i denne 
forbindelse afholdes af de allerede afsatte midler til flytning af SFO’en Poul Winther på kr. 1.235.000. Tidligere 
[adresse] af den 26. juni 2013 ændres herved. 
· At en besparelse på de allerede afsatte midler til flytningen tilgår de likvide aktiver. 
· At den fremadrettet drift af SFO tilbuddet Poul Winther, afholdes indenfor Høng Skoles ramme til drift af SFO 
Høng. 
  
ØKONOMISKE KONSEKVENSER 
Der vil forventelig være en besparelse i forhold til den tidligere bevilliget anlægsomkostning. Den opnåede 
besparelse tilgår de likvide aktiver (kassen). 
  
Driften til SFO-området afholdes indenfor de enkelte skolers driftsramme. Team Ejendom afholder den udvendige 
bygningsvedligeholdelse.   
  
Økonomichefen har ingen bemærkninger. 
Direktionens møde den 4. marts 2014: 
Direktionen vedtog at anbefale fagcenterchefen for Småbørn og Undervisning's indstilling. 
Børn- og Familieudvalgets møde den 5. marts 2014: 
Et flertal af udvalgets medlemmer vedtog at anbefale indstillingen fra Fagcenterchef for Småbørn og Undervisning. 
  
Hanne Brøndel (A) tager forbehold. 
Økonomiudvalgets møde den 18. marts 2014: 
Et flertal i udvalget vedtog at anbefale Børn- og Familieudvalgets indstilling. 
  
Freja Eriksen og Malthe Winther, A, stemte imod, idet SFO'en ønskes samlet ét sted på [adresse]. 
  
Patrick Schmidt, Ø, tog forbehold. 
  
Bilag 
  
  
  
  
  
Kommunalbestyrelsens møde den 26. marts 2014: 
Et flertal i Kommunalbestyrelsen vedtog at godkende Økonomiudvalgets flertalsindstilling. 
  
For stemte 18 (V, B, O, Ø), imod 7 (A, F). 
Notat til "Alternativ placering af SFO tilbud i Laden - Høng" 
326-2014-18111 
